Dayana Mendoza

**Dayana Sabrina Mendoza Moncada** (Caracas, Venezuela, 1986ko ekainaren 1a) venezuelar  aktorea, film-zuzendaria, ekoizlea, aurkezlea, enpresaburua eta modeloa da, edertasun lehiaketetan jardun duena. Miss Venezuela 2007 eta Miss Unibertso 2008  izan zen, eta Guiness Errekorra du, Stefanía Fernández Miss Unibertso 2009 batera, lehen aldiz eta bakarra izan baitzen herrialde berak lehiaketa hori bi urtez jarraian irabazten.2012an, Donald Trump aberatsaren (AEBko presidente ohia) telerrealitate show ospetsuan (*The Celebrity Apprentice*) parte hartu zuen.

2018an, filmen ekoizle eta zuzendari lanetan hasi zen.

## Biografia 
Venezuelako Caracas hiriburuan jaio zen, eta bertako La Urbinan hazi zen. Gurasoak Araguakako Laura Moncada eta Táchira estatuko Willy Mendoza izan ziren. Nerabea zela, Venezuelan bahitu zuten, eta aitortu zuen jasan zuen traumak presiopean egoten erakutsi ziola.

2001ean, kontratu bat sinatu zuen Elite izeneko agentziarekin eta finalista izan zen Frantzian egindako Elite Model Management 2001ean.

Max Maraella bezalako enpresekin lan egin du, eta New York, Italia, Alemania, Frantzia, Atenas eta Espainiako ibiltokietan modelo lanean jardun du Versace, Roberto Cavalli, Carolina Herrera eta beste moda-diseinatzaile batzuentzat, eta "Trump Model Management"-ekin ere kontratu bat sinatu zuen. Mendozak gaztelaniaz, ingelesez eta italieraz hitz egiten du, modu arinean, herrialde horretan zenbait urtez modelo eta animatzaile gisa aritu ondoren.

### Modelo ibilbidea 
2001ean Dayanak Elite Model modelo-agentziarekin sinatu zuen, eta Espainian, Italian, Frantzian, Estatu Batuetan, Ingalaterran, Grezian eta Alemanian desfilatu zuen Versace, Roberto Cavalli eta bere bizitzako etapa horretan garrantzitsuak ziren beste diseinatzaile batzuentzat. Eliteren ondoren, Trump Model Management-ekin sinatu zuen 2009an.

2015eko martxoan, edari baten iragarkian agertu ziren, Miss Uniberto 2012, Olivia Culpo estatubatarra,  Miss Universo 2014 Paulina Vega Kolonbiarra eta hirurak. Indonesiako Bali uhartean filmatu zen.

## Edertasun lehiaketak 
ezkerrera|thumb|320x320px|Miss *Amazonas* bezala, Dayana, Miss Venezuela titulua eskuratu nahian.
### Miss Venezuela 
2007. urtean Amazonas estatuaren ordezkaria izan zen Miss Venezuela 2007 lehiaketan. Miss Integral izeneko banda lortu zuen, eta 2007ko irailaren 13an koroatu zuten Miss Venezuela 55. edizioan, Amazonas estatua ordezkatuz irabazi zuen bigarren Miss Venezuela izan zen.thumb|345x345px|Dayana Mendoza koroatua Miss Unibertso.
### Miss Unibertso 2008 
2008ko uztailaren 14an, Dayanak Miss Unibertso 2008 titulua lortu zuen, Nha Trangen (Vietnam) egindako lehiaketan. Garaipen horrekin, Venezuelak Puerto Ricorekin berdinfdu egin zuen  bigarren postuan Miss Unibertsoko herrialde gisa lortutako koroen kopuruan. Miss Unibertso 2008ko lehiaketan azaldu zuenez, diseinua, argazkia, publizitatea eta surfa zituen gustuko. Lehiakideei egindako galderen etapan, berak erantzun zuen gizonen eta emakumeen arteko aldea hauxe zela: "'gizonek uste dute puntu batera joateko modurik azkarrena eskubidea dela; emakumeek, berriz, badakite puntu batera joateko modurik azkarrena kurbei jarraitzea dela.''* Azkenik, urte hartako tiara esklusibo bat jarri zioten, 120.000 dolarreko balioa zuena, Latinoamerikako kutsu nabarmeneko amaiera baten ondoren: Miss Kolonbia, Taliana Vargas 1. finalista izan zen eta Miss Errepublika Dominikarra, Marianne Alexa Cruz González 2. finalista. Mendoza erreginak eskudirutan eta generotan hainbat sari lortzeaz gain, bere erreginaldia igaro zuen munduan zehar, gai humanitarioei buruzko hitzaldiak ematen, GIBaren gaixotasunaren aurkako hezkuntza sustatzeko funtsak biltzen.thumb|207x207px|Dayana, *Miss Unibertsoa* 2008ko gainerako finalistekin batera

Edertasun unibertsalaren enbaxadore gisa, Mendozak aukera izan zuen, hainbat bidaia egiteaz gain, Estatu Batuen gurariko zenbait konpromiso betetzeko, hala nola, Estatu Batuetako kostazainak (USCG) bisitatzeko, Ho Chi Minh hirian (Vietnam), eta, gero, Indonesiara bidaiatzeko, non tokiko telebistan agerraldiak egin zituen, eta "Puteri Indonesia 2008" lehiaketan parte hartu zuen. Han, herrialde horretako hautagaia aukeratzen zuten Miss Unibertso; Yakarta bisitatzeaz gain, Borobudur eta Bali uharteetako tenpluetan ere egon zen. Ondoren, Venezuelara joan zen, eta 13.000 lagunek hartu zuten Caracasko Poliedroan, astebete iraun zuten jaietan. Ondoren, Mendoza Singapurrera joan zen, 1 Formulako Singapurreko Sari Nagusira eta Puerto Ricora, Miss Puerto Ricoko epaimahaikide lanak egitera, eta San Jorgeko Haurren Ospitalera ere joan da, San Juan hiriburuan.
[thumb|300x300px|Dayana Mendoza, [Nikaragua|Nikaraguan.]]

Azaroan, Venezuelara itzuli zen Maracaiboko La Chinita Ferian parte hartzera, eta Espainiara eta Italiara ere joan zen. Han, hainbat telebista-saiotan elkarrizketatu zuten. Cannesen (Frantzia), *Five Star Diamond* sarietara gonbidatu zuten. GIB/HIESa prebenitzeko bokal gisa, Nikaraguara eta El Salvadorrera joan zen, Mercadeo Sozialaren Erakunde Panamerikarraren *"Hombres de verdad"* (Benetako gizonak) kanpainaren barruan. Kanpaina horretan, Erdialdeko Amerikako gizonek aktiboki parte hartzea nahi dute eritasunaren aurkako borrokan.

2009ko otsailetik martxora bitartean, Mendozak bira bat egin zuen Ekialdeko Europako hainbat herrialdetan, besteak beste, Ukrainan, Txekiar Errepublikan eta Errusian. Moskun, Miss Mundo erregina zen Ksenia Sukhinova eta Miss Errusiarekin elkartu zen. Bahametan, Prentsa Konferentzian parte hartu zuen, non artxipelagoa Miss Unibertso 2009 lehiaketaren egoitza ofizial gisa iragarri zen. Ondoren, Puerto Riora joan zen —bigarren aldiz—, eta bisita ofiziala egin zion uharteko gobernadore zen Luis Fortuñori, Santa Katalina jauregian, Elkarren Laguntza Ospitalea bisitatu eta Puerto Rico Open golf-txapelketan egoteaz gain.

2009ko maiatzaren hasieran, Dubaira, Arabiar Emirerri Batuetara eta São Paulora (Brasil) joan zen Miss Brasil 2009ren koroatzera, baita Dominikar Errepublikara, Boliviara eta Argentinara ere, herrialde horietako ordezkariak hautatu zituzten lehiaketetara. 2009ko ekainean, oporretara joan zen familiarekin, Frantziako hegoaldera. Gero, Bahametara itzuli zen, 2009ko Miss Unibertso lehiaketaren promozio-bidaia baten parte gisa, eta hila Errumanian amaitu zuen, Europako ekialdean. Han, Prentsa Konferentzia bat egin zuen Errumaniako hedabideekin, eta dantza batean parte hartu zuen, Ballet Folkloriko batekin batera, herrialde horretako telebista-saio batean. Miss Errumania ere koroatu zuen Bukaresten.

Dayanak elkarrizketak egin ditu CNNrentzat gaztelaniaz, NBC, ABC, Telemundo, Univision eta Venevisiónerako mundu mailako beste telebista-kate handi batzuen artean. 2008an, People aldizkariko 50 ederrenen artean izendatu zuten.2009ko abuztuaren 23an, 58. edizioa amaitzean. Bahamasetan Dayana Mendozak,  Venezuelako Stefanía Fernándezi, Miss Unibertso 2009 herrikideari jarri zion koroa. 1952an hasitako Miss Unibertso lehiaketaren historian, 58. edizioan, lehen aldia zen, koroa herrialde beraren esku geratu zena. Guiness Errekorrean sartu zen.

Bere erreginaldian, Dayanak hainbat herrialde bisitatu zituen: Argentina, Bahamas, Bolivia, Brasil, Kuba, El Salvador, Arabiar Emirerri Batuak, Espainia, Frantzia bitan, Indonesia, Nikaragua, Puerto Rico bitan, Txekiar Errepublika, Dominikar Errepublika, Errumania, Errusia, Singapurrera egindako bidaiak, Ukraina, Vietnam, Venezuelara eta Estatu Batuetako hainbat hiritara egindako bidaia ofizialez gain.

### Bisita Guantanamoko badiara 
2009ko martxoaren 20tik 25era, Crystle Stewart Miss Estatu Batuak eta biek, Ontzi Basea bisitatu zuten Guantanamoko badian, Kubaren hegoaldean, eta itzultzean hauxe esan zuen:«Ez nuen joan nahi, hain leku lasaia, hain lasaia eta ederra izan zen!. Oso dibertigarria izan zen! "Atxilotuen zelaiak bisitatu genituen, eta gelaxkak, dutxak, filmekin, arte-klaseekin, liburuekin nola entretenitzen ziren ikusi genuen. Oso interesgarria izan zen dena.»Horren ondorioz, Internet bidezko gaitzespen masiboa ekarri zuen, bereziki iritzi-blogen bidezkoa, iruzkin horiek barregarri utzi zituztenak. Venezuelan, Hugo Chávez presidenteak ere hitz egiteko moduko iruzkina egin zuen, eta esan zuen aurrez eman zizkion gorespenak berriz azter zitzakeela. Miss Unibertso erakundea bere adierazpenen alde atera zen, esanez Mendoza eta Stewart-en bisita "USO entretenimendu-programan parte hartu zuela, eta horrek AEBren tropen morala indartzen zuela... Dayana Mendozak bere blogean URLetako kide militarrengandik jaso zuten abegitasuna aipatu zuen eta Guantanamon zeuden familiak". Handik gutxira, iruzkinak kendu egin ziren blogetik.
## Miss Unibertso izan ostean 
### Ibilbide artistikoa 
Dayana Mendozak interpretazioa eta zinema ikasi zituen New York Film Academyn, Estatu Batuetako zinema-institutu garrantzitsuenetako batean, Miss Unibertso erakundeak emandako beka bati esker.

2009an, *Sweet Misery* izeneko lehen film laburra egin zuen. Urte hartan, Venevisioneko goizeko programako *Portadas* animatzaile-taldeko kidea izan zen.

2010ean, E! Entertainment Telebista-ren "*Relaxed*" elkarrizketa-showaren aurkezlea izan zen. Urte horretan bertan, *Bla Bla Bla* musika-bideoan agertu zen, eta Donald Trumpi Puerto Rico uhartera lagundu zion; han, aberatsak duen golf-saio bat grabatu zuen harekin batera.

2010ean, *Lord of the Dreams* (Ametsetako jauna  komediaren taldeko kidea izan zen.

Donald Trump enpresaburuaren "Celebrities Apprentice" telerrealitate show ezagunean parte hartu zuen Dayanak. Lisa Lampanelli, George Takei, Clay Aiken eta Debbie Gibsonekin aritu zen, besteak beste. Saio horretan parte hartzeak eztabaida piztu zuen, Lisa Lampanelli komedianteak kontrako iruzkinak egin ondoren.

2013. urtean Jasmine interpretatu zuen *The Mermaid Complex* (Sirenen konplexua) film labur dramatikoan.

2017an, "*Nothing's Fair in Love''" (Nada es justo en el amor) filmaren protagonista izan zen, eta Jessica pertsonifikatu zuen.

2018an, "Honey" izeneko lehen filma ekoitzi zuen, eta kritika onak jaso zituen. Film erdifinalista izendatu zuen Hollywood International Moving Pictures Film Festivalek.

2019an, Queen Beauty Universe edertasun-lehiaketaren aurkezlea izan zen.

## Filmografia 
### Showak eta telebista-programak 
### Edertasun-tituluak 
## Bizitza pribatua 
2012an, zurrumurruak ukatu zituen, Donald Trump handikiarekin maitasun-harremana izatea. 2013ko abenduaren 6an ezkondu zen Michael Pagano enpresaburuarekin. Ezkontza Dominikar Errepublikan egin zen, bereziki Chavon Garaian. Hiru egun iraun zuen ospakizunak. Miss Unibertso ohiak Venezuelako Angel Sánchezek diseinatutako traje ederra egin zuen. Gero, 2015eko ekainaren 7an, Mendozak Instagrameko kontu pertsonalaren bidez jakinarazi zuen lehen alabaren zain zegoela.

2015eko urriaren 5ean, New Yorkeko Eva Pagano Mendoza lehen albaren berri eman zuen Instagrameko bere kontuan, eta argazkiari hau erantsi zion: "Ongi etorri nire printzesa maitea! Gehiegi maite zaitugu, gero eta gehiago maitatuko zaitugu eta beti babestuko zaitugu!" 2016ko irailean, Mendozak ofizial egin zuen Michael Paganorengandik banandu izana. Elkarrizketa batean adierazi zuen bereizketa hori ondo egin zela.

2020ko abuztuan, erlijio kristau ebanjelikoaren bataioa jaso zuen.

### Polemika 
Edertasun-erregina ohia eskandalu batean sartu zen biluzik posatzean, bitxi-marka batentzat. Edertasun-titulua kenduko zioten zurrumurrua zabaldu zen, Miss Unibertso erakundeak gezurtatu zuena.

2022ko ekainean, bere erlijioan oinarritutako iruzkin batzuk eman zituen gizarte-sareen bidez, eta bertan idatzi zuen homosexualitatearen alde ez zegoela, eta LGBT Komunitatea, besteak beste: «Homosexualitatea abominazioa da». Jende ospetsua eta kolektiboak Mendozaren aurka erantzun zuten, Miss Espainia 2018 Ángela Ponce izan zen iritzi horren kontra agertu zenetako bat.

## Erreferentziak 
## Kanpo estekak